**Приложение № 6**

**Проект**

**ДОГОВОР**

**№ ………/…………..2018г.**

Днес,.................2018г., в гр. София между страните:

**”БДЖ - Товарни превози” ЕООД**, със седалище и адрес на управление: гр. София - 1080, Столична община, район "Средец", ул. “Иван Вазов” № 3, вписано в Търговския регистър при Агенцията по вписванията с ЕИК: 175403856, представлявано от управителя инж. Любомир Симеонов Илиев, наричано по-долу за краткост “**ВЪЗЛОЖИТЕЛ”**

и

.........................................,със седалище и адрес на управление: ......................................................................................................................, вписано в Търговския регистър при Агенция по вписванията с ЕИК : .........................., представлявано от .................................................................., наричан по-нататък за краткост **“ИЗПЪЛНИТЕЛ”,**

**на основание чл. 112 и чл. 183 от Закона за обществените поръчки (ЗОП) и влезли в сила- Решение №....../............2018г. на Управителя на „БДЖ–Товарни превози” ЕООД за откриване на процедура** пряко договаряне **за възлагане на обществена поръчка с предмет: „Ремонт и цялостно възстановяване на три броя ротори от Генераторна група (Главен генератор - ГГ + Спомагателен генератор - СГ) на дизел - електрически локомотив серия 06-000” за период от една година” и Решение № ......../............2018г. на Управителя на „БДЖ–Товарни превози” ЕООД за определяне на изпълнител на обществената поръчка, се сключи настоящият договор за следното:**

**І. ПРЕДМЕТ НА ДОГОВОРА**

**Чл.1.(1). Възложителят** възлага, а **Изпълнителят** приема срещу възнаграждение и при условията на този договорда извърши **ремонт и цялостно възстановяване на три броя ротори от Генераторна група (Главен генератор - ГГ + Спомагателен генератор - СГ) на дизел - електрически локомотив серия 06-000**, включващо следните дейности извършване на „ревизия и основен ремонт” и изпълнение на „допълнителен ремонт”, наричани за краткост „Услугите“.

**(2).** Допълнителният ремонт на всеки от роторите от Генераторна група се извършва при необходимост и след одобрение от Управителя на „БДЖ-Товарни превози” ЕООД на констативния протокол и на изготвената от Изпълнителя калкулация по чл.3, ал.2 от договора.

**Чл.2**. **Изпълнителят** се задължава да предостави на **Възложителя** услугите, съгласно Техническите изисквания за извършване на„Ремонт и цялостно възстановяване на три броя ротори от Генераторна група (Главен генератор -ГГ + Спомагателен генератор-СГ) на дизел-електрически локомотив серия 06-000, за период от една година ” - Приложение № 1**,** „Правилник за подемен ремонт на дизел - електрически локомотив серия 06 – 000” – ТП\_ПЛС 226/15(§294 ÷ §312) - Приложение № 1А,Техническо предложение на **Изпълнителя** - Приложение № 2 и Ценовото предложение на **Изпълнителя –** Приложение № 3, представляващи неразделна част от настоящия договор.

**Чл.3.(1).**  Преди извършване на ремонта **Изпълнителят** предоставя на **Възложителя** за одобрение собствени технически условия, съдържащи операциите за основен ремонт и измервания на ротор, образец на констативен протокол за извършване на допълнителни работи при ремонт на ротор, образец на протокол за следремонтни изпитвания на ротор с посочени задължителните норми на параметрите, както и образец на приемо-предавателен протокол.

**(2).** При необходимост от извършване на допълнителен ремонт се изготвя констативен протокол, подписан от оправомощени представители на страните, въз основа на който Изпълнителят изготвя калкулация, съдържаща остойностените ремонтни операции (вкл. труд, резервни части и материали), които ще се бъдат изпълнени при допълнителния ремонт.

**(3).** Изпълнителят започва изпълнението на допълнителния ремонт след одобрение от Управителя на „БДЖ-Товарни превози” ЕООД на констативния протокол и калкулацията, изготвени по предходната алинея.

**Чл. 4** В срок до 5 (пет) работни дни от датата на сключване на договора, **Изпълнителят** уведомява **Възложителя** за името, данните за контакт и представителите на подизпълнителите, посочени в офертата на **Изпълнителя. Изпълнителят** уведомява **Възложителя** за всякакви промени в предоставената информация в хода на изпълнението на договора, в срок до 5 (пет) работни дни от настъпване на съответното обстоятелство.

ІІ. **СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 5.** Договорът влиза в сила от датата на подписването му и е със срок на действие до изпълнение на всички поети от страните задължения по договора, но за не повече от 12 (*дванадесет*) месеца, считано от датата на сключването му.

**Чл.6.** **Изпълнителят** се задължавада извърши ремонта и цялостно възстановяване на всеки от трите броя ротори от Генераторна група ( Главен генератор -ГГ + Спомагателен генератор-СГ) на дизел-електрически локомотив серия 06-000 в срок от 80 /осемдесет/ работни дни, считано от предаването на съответния ротор с подписан приемо-предавателен протокол от двете страни.

**Чл.7.** Срокът за ремонт и възстановяване на всеки един от роторите започва да тече от деня на предаването му на Изпълнителя с приемо-предавателния протокол по чл.25, ал.1, подписан от оправомощени представители на двете страни.

Срокът за ремонт временно спира да тече за времето от уведомяване на Възложителя за необходимостта от допълнителен ремонт до връщане на Изпълнителя на одобрения констативен протокол и калкулация за обема му.

**Чл.8.** Мястото на изпълнение на услугата е ремонтната база на **Изпълнителя.**

**ІII.** **ЦЕНА, РЕД И СРОКОВЕ ЗА ПЛАЩАНЕ**

**Чл.9.(1).** **Общата максимална стойност на услугата „Ремонт и цялостно възстановяване на 3 /три/ броя ротори от Генераторна група” се формира от сбора на общата стойност на дейностите „Ревизия и основен ремонт” и ”Допълнителен ремонт”, изпълнени за трите ротора, и e в размер до ………………….….. лв. без ДДС,** съгласно ценовото предложение на Изпълнителя, представляващо неразделна част от договора.

**(2)**. Стойността за извършване на „Ревизия и основен ремонт” на един брой ротор е …………………. лева без ДДС.

**(3)**. Стойността за извършване на „Допълнителен ремонт” на един брой ротор е **до** ………………... лева без ДДС. Окончателната стойност на допълнителния ремонт ще бъде определена въз основа на одобрената от Възложителя калкулация за допълнителния ремонт, изготвена в съответствие с констативния протокол по чл.3, ал.2.

**(4)**. Възложителят не дължи заплащане на ремонтни операции, включени в допълнителния ремонт, които не са посочени в констативния протокол и калкулацията, изготвени по чл.3, ал.2, както и в случаите, когато Възложителят не е одобрил изпълнението им.

**(5)** В стойността по ал. 1 са включени всички разходи на **Изпълнителя** за изпълнение на Услугите, като **Възложителят** не дължи заплащането на каквито и да е други разноски, направени от **Изпълнителя**.

**(6)** Стойността, посочена в ал. 1 е окончателна. Единичните цени за отделните дейности, свързани с изпълнението на услугите, посочени в Ценовото предложение на Изпълнителя - Приложение № 3, са окончателни за времето на изпълнение на договора и не подлежат на промяна.

**Чл.10.(1)** **Възложителят** плаща на **Изпълнителя** цената по този договор по банков път в лева в срок до 30 /тридесет/ дни след извършване на ремонта и цялостното възстановяване на всеки ротор, като се предоставят и следните документи, необходими за извършване на плащане:

- оригинална фактура, издадена на името на ”БДЖ – Товарни превози” ЕООД, с адрес: гр. София - 1080, ул. “Иван Вазов” № 3 с МОЛ – инж.Любомир Илиев – управител, съдържаща № на договора за услуга и предмет на договора;

- приемо-предавателен протокол за предаване на роторите след ремонт, подписан от оправомощени представители на **Възложителя** и **Изпълнителя**, в който подробно са описани необходимите технически характеристики, отговарящи на изискванията на **Възложителя** в Технически изисквания за извършване на„Ремонт и цялостно възстановяване на три броя ротори от Генераторна група ( Главен генератор - ГГ + Спомагателен генератор-СГ) на дизел-електрически локомотив серия 06-000”, за период от една година – Приложение № 1 към договора;

- протоколи за преди и след ремонтни изпитания на роторите с посочени достигнатите стойности на параметрите в паралел със задължителните им норми

* гаранционна карта;
* сертификат за качество;
* копие на одобрен констативен протокол и одобрена калкулация по чл.3, ал.2 (за /при/ извършен допълнителен ремонт).

**(2)** Плащането ще се извърши от **Възложителя** по банков път по сметката на **Изпълнителя** в банка .............., клон............, IBAN: ……………, BIC :………, титуляр:………

**(3)** Изпълнителят е длъжен да уведомява писмено **Възложителя** за всички последващи промени по ал. 2 в срок от 5 (пет) работни дни, считано от момента на промяната. В случай че **Изпълнителят** не уведоми **Възложителя** в този срок, счита се, че плащанията са надлежно извършени.

**(4)** Адресът, на който трябва да се предоставят документите за извършване на плащането: гр. София - 1080, ул. “Иван Вазов” № 3, ”БДЖ – Товарни превози” ЕООД, дирекция „Ремонт на локомотиви и товарни вагони” в отдел „Ремонт на локомотиви”.

**Чл.11.(1)** Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите услуги, подизпълнителят представя на **Изпълнителя** отчет за изпълнената от него част от услугите, заедно с искане за плащане на тази част пряко на подизпълнителя.

**(2)** **Изпълнителят** се задължава да предостави на **Възложителя** отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

**(3)** **Възложителят** приема изпълнението на частта от Услугите, при съответно спазване на разпоредбите на Раздел VI (Предаване и приемане на изпълнението) от договора, и заплаща дължимото възнаграждение на подизпълнителя в срок до 30 /тридесет/ дни от подписването на приемо-предавателен протокол. **Възложителят** има право да откаже да извърши плащането, когато искането за плащане е оспорено от **Изпълнителя**, до момента на отстраняване на причината за отказа**.**

**ІV. ГАРАНЦИЯ ЗА ИЗПЪЛНЕНИЕ**

**Чл.12.** При подписването на този договор, **Изпълнителят** представя на **Възложителя** гаранция за изпълнение в размер на 5% (пет на сто) от стойността на договора без ДДС, а именно ……… (………………) лева („**Гаранцията за изпълнение**“), която служи за обезпечаване на изпълнението на задълженията на **Изпълнителя** по договора.

**Чл.13.** Когато като гаранция за изпълнение се представя парична сума, сумата се внася по банковата сметка на **Възложителя**, посочена в документацията за обществената поръчка. Банковата сметка на **Възложителя** е в: УниКредит Булбанк АД, гр. София, IBAN: BG02 UNCR 7000 1501 0062 61, BIC: UNCRBGSF;

**Чл.14.(1)** Когато като гаранция за изпълнение се представя банкова гаранция, **Изпълнителят** предава на **Възложителя** оригинален екземпляр на банкова гаранция, издадена в полза на **Възложителя**, която трябва да отговаря на следните изисквания:

1. да бъде безусловна и неотменяема банкова гаранция във форма, предварително съгласувана с **Възложителя**;

2. да бъде със срок на валидност за целия срок на действие на договора плюс 30 (тридесет) дни след прекратяването на договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на **Възложителя** при наличието на основание за това, са за сметка на **Изпълнителя**.

**Чл.15.(1)** Когато като гаранция за изпълнение се представя застраховка, **Изпълнителят** предава на **Възложителя** оригинален екземпляр на застрахователна полица, издадена в полза на **Възложителя**, която трябва да отговаря на следните изисквания:

1. да е влязла в сила;

2. да обезпечава изпълнението на този договор чрез покритие на отговорността на **Изпълнителя**;

3. да бъде със срок на валидност за целия срок на действие на договора плюс 30 (тридесет) дни след изтичането му.

4. заплащането на суми следва да се извършва след подаване на писмено искане от ползващото лице към Застрахователя, което искане да е придружено единствено с декларация, че **Изпълнителят** не е изпълнил задълженията си съгласно условията на договора, сключен с **Възложителя**, без да е необходимо **Възложителя** да обосновава и доказва претенцията си.

**(2)** Не се допуска отложено или разсрочено плащане на гаранцията за изпълнение под формата на застраховка.

**(3)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **Възложителя** при наличието на основание за това, са за сметка на **Изпълнителя**.

**Чл.16.(1) Възложителят** освобождава гаранцията за изпълнение в срок до 30 (*тридесет*) дни след прекратяването на договора, приключване на изпълнението на договора и окончателно приемане на услугата в пълен размер, ако липсват основания за задържането от страна на **Възложителя** на каквато и да е сума по нея.

**(2)** Освобождаването на гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **Изпълнителя**, посочена в чл. 10, ал. 2 от договора;

2. когато е във формата на банкова гаранция – чрез връщане на нейния оригинал на представител на **Изпълнителя** или упълномощено от него лице;

3. когато е във формата на застраховка – чрез връщане на оригинала на застрахователната полица на представител на **Изпълнителя** или упълномощено от него лице.

**(3)** Гаранцията или съответната част от нея не се освобождава от **Възложителя**, ако в процеса на изпълнение на договора е възникнал спор между страните, относно неизпълнение на задълженията на **Изпълнителя** и въпросът е отнесен за решаване пред съд. При решаване на спора в полза на **Възложителя** той може да пристъпи към усвояване на гаранциите.

**Чл.17. Възложителят** има право да задържи съответна част и да се удовлетвори от гаранцията за изпълнение, когато **Изпълнителят** не изпълни някое от своите задължения по договора, както и в случаите на лошо, частично и забавено изпълнение на което и да е задължение на **Изпълнителя**, като усвои такава част от гаранцията за изпълнение, която съответства на уговорената в договора неустойка за съответния случай на неизпълнение.

**Чл.18. Възложителят** има право да задържи гаранцията за изпълнение в пълен размер, в следните случаи:

1. ако **Изпълнителят** не започне работа по изпълнение на договора в срок до 15 (петнадесет) работни дни след датата на предаване на всеки ротор и **Възложителят** развали договора на това основание;

2. при пълно неизпълнение, в т.ч. когато изпълнението на услугите не отговарят на изискванията на **Възложителя** и разваляне на договора от страна на **Възложителя** на това основание;

3. при прекратяване на дейността на **Изпълнителя** или при обявяването му в несъстоятелност.

**Чл.19.** Когато **Възложителят** се е удовлетворил от гаранцията за изпълнение и договорът продължава да е в сила, **Изпълнителят** се задължава в срок до 5 (пет) работни дни да допълни гаранцията за изпълнение, като внесе усвоената от **Възложителя** сума по сметката на **Възложителя** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на гаранцията за изпълнение да бъде в съответствие с чл. 12 от договора.

**Чл.20. Възложителят** не дължи лихва за времето, през което средствата по гаранцията за изпълнение са престояли при него законосъобразно.

**V. ПРАВА И ЗАДЪЛЖЕНИЯ НА СТРАНИТЕ**

**Чл. 21. Изпълнителят има право:**

1. да получи възнаграждение в размера, сроковете и при условията от договора;

2. да иска и да получава от **Възложителя** необходимото съдействие за изпълнение на задълженията по този договор, както и всички необходими документи, информация и данни, пряко свързани или необходими за изпълнение на договора;

**Чл. 22.(1). Изпълнителят се задължава:**

1. да предостави услугите и да изпълнява задълженията си по този договор в уговорените срокове, качествено и в съответствие с договора и Приложенията към него;

2.да предостави на **Възложителя** собствени технически условия съдържащи операциите за основен ремонт, преди и след ремонтните измервания на роторите, както и протоколи за приемане/предаване, констативни протоколи и протоколи за преди и след ремонтни изпитания, показващи достигнатите параметри;

3. да извърши ремонта и цялостното възстановяване на трите броя ротори, съгласно Техническите изисквания за извършване на„Ремонт и цялостно възстановяване на три броя ротори от Генераторна група ( Главен генератор -ГГ + Спомагателен генератор-СГ) на дизел-електрически локомотив серия 06-000”, за период от една година – Приложение № 1 на **Възложителя** и „Правилник за подемен ремонт на дизел - електрически локомотив серия 06 – 000” – ТП\_ПЛС 226/15(§294 ÷ §312) - Приложение № 1А;

4. при констатиране по време на основната ремонтна дейност на необходимост от извършване на допълнителен ремонт и влагане на допълнителни резервни части и материали извън тези, необходими за основните ремонтни операции, да уведоми писмено **Възложителя.** Представителите на **Възложителя** и **Изпълнителя** съставят и подписват констативен протокол с пълно описание на всички допълнителни ремонтни операции и на необходимите резервни части и материали. Въз основа на констативния протокол, не по-късно от 10 /десет/ работни дни, **Изпълнителят** изготвя калкулация, съдържаща остойностяване на ремонтните операции, включени в допълнителния ремонт, в т.ч. труд, резервни части и материали;

5. да извърши проверки, измервания и ремонтни операции по електрическите елементи на роторите, които се удостоверяват в размерни карти /протоколи за преди и следремонтни изпитания/.

6. да извърши проверки, измервания и ремонтни операции по механическите елементи на роторите, които се удостоверяват в размерни карти /протоколи за преди и следремонтни изпитания/;

7. да информира своевременно **Възложителя** за всички пречки, възникнали в хода на изпълнението на работа, да предложи начин за отстраняването им, като може да поиска от **Възложителя** указания и/или съдействие за отстраняването им;

8. да изпълнява всички законосъобразни указания и изисквания на **Възложителя**;

9. да пази поверителна конфиденциалната информация в съответствие с уговореното в чл. 41 от договора;

10. да не възлага работата или части от нея на подизпълнители, извън посочените в офертата на **Изпълнителя,** освен в случаите и при условията, предвидени в ЗОП/ да възложи съответна част от услугите на подизпълнителите, посочени в офертата на **Изпълнителя** и да контролира изпълнението на техните задължения;

11. **Изпълнителят** се задължава да сключи договор/договори за подизпълнение с посочените в офертата му подизпълнители в срок от 5 работни дни от сключване на настоящия договор. В срок до 3 (*три*) работни дни от сключването на договора за подизпълнение или на допълнително споразумение за замяна на посочен в офертата подизпълнител, **Изпълнителят** изпраща копие на договора или на допълнителното споразумение на **Възложителя,** заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 от ЗОП](http://web.apis.bg/p.php?i=2752471#p28982788).

**Чл. 23. ВЪЗЛОЖИТЕЛЯТ има право:**

1. да изисква и да получи услугите в уговорения срок, количество и качество;

2. през целия срок на договора да контролира изпълнението на поетите от **Изпълнителя** задължения, в т.ч. да иска и да получава информация от **Изпълнителя**, да извършва проверки, при необходимост и на мястото на изпълнение на договора, но без с това да пречи на изпълнението;

3. да не приеме някои от технологични операции, в съответствие с уговореното в чл. 27 от договора;

4.при констатиране на необходимост от допълнителен ремонт, чиято стойност е неизгодна за **Възложителя**, да вземе ротора/ите обратно. В този случай **Възложителят** има право да предостави на **Изпълнителя** друг ротор/и за ремонт.

**Чл. 24. ВЪЗЛОЖИТЕЛЯТ се задължава:**

1. да заплати на **Изпълнителя** цената в размера, по реда и при условията, предвидени в този договор;

2. да предостави и осигури достъп на **Изпълнителя** до информацията, необходима за извършването на услугите предмет на договора, при спазване на относимите изисквания или ограничения, съгласно приложимото право;

3. да пази поверителна конфиденциалната информация в съответствие с уговореното в чл. 40 от Договора;

4. да оказва съдействие на **Изпълнителя** във връзка с изпълнението на този договор, включително и за отстраняване на възникнали пречки пред изпълнението на договора, когато **Изпълнителят** поиска това;

5. да освободи представената от **Изпълнителя** гаранция за изпълнение, съгласно клаузите на чл. 16-21 от договора.

6. в срок до 5 /пет/ работни дни от получено писмено уведомление от **Изпълнителя** да изпрати свои представители, които да участват в подписването на констативен протокол по чл.21, ал.1, т.4, съдържащ пълно описание на всички допълнителни ремонтни операции и на необходимите резервни части и материали.

**VІ. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл.25.(1)** Роторите се предават за основен ремонт и цялостно възстановяване от **Възложителя** на **Изпълнителя**, посредством представител на локомотивното депо, в базата на **Изпълнителя,** в която се намират роторите чрез подписване на приемо-предавателен протокол, в който се описва общото им техническо състояние и констатирани повреди към момента на предаването. Срокът по чл. 6 започва да тече от датата на подписване на приемо-предавателния протокол.

**(2).** Предаването на всеки отделен ротор след изпълнението на услугите по чл.1 се документира с протокол за приемане и предаване, който се подписва от представители на **Възложителя** и **Изпълнителя** в два оригинални екземпляра – по един за всяка от Страните („**Приемо-предавателен протокол**“) в базата на **Изпълнителя**.

**(3).** Транспортните разходи за придвижването на роторите от територията на **Възложителя** до територията на **Изпълнителя** за ремонт и след извършен ремонт са за сметка на **Възложителя** само в случай, че **Изпълнителят** извършва ремонта на територията на Република България. Ако ремонтът се извършва извън пределите на Република България, транспортните разходи от българската граница до мястото на извършване на ремонта са за сметка на **Изпълнителя**.

**Чл. 26.(1)** **Възложителят** има право:

1. да приеме изпълнението, когато отговаря на договореното;

2. когато бъдат установени несъответствия на изпълненото с уговореното или бъдат констатирани недостатъци, да откаже приемане на изпълнението до отстраняване на недостатъците, като даде подходящ срок за отстраняването им за сметка на **Изпълнителя**;

**(2)** Окончателното приемане на изпълнението на услугите по този договор се извършва с подписване на окончателен приемо-предавателен протокол, подписан от страните в срок до 5 (*пет*) работни дни след изтичането на срока на изпълнение по чл. 6 от договора. В случай, че към този момент бъдат констатирани недостатъци в изпълнението, те се описват в окончателния приемо-предавателен протокол и се определя подходящ срок за отстраняването им, а при невъзможност за отстраняване се налага санкция, съгласно чл. 28 – 29 от договора.

**(3).** Да получи оригинални протоколи от преди и след ремонтните измервания и изпитания на роторите и с нанесени параметри за всеки ротор, като посочи достигнатите стойности на параметрите в паралел със задължителните им норми.

**(4).** Да изиска в негово присъствие да се извършат контролни изпитания.

**(5).** Да получи сертификат за качество и гаранционна карта за всеки ротор.

VІІ. ГАРАНЦИОНЕН СРОК

**Чл.27.** Гаранционният срок на роторите след ремонт е 18 /осемнадесет/ месеца след въвеждането им в експлоатация и важи за целите ротори, независимо от обема и характера на извършената ремонтна дейност.

**VІІІ. САНКЦИИ ПРИ НЕИЗПЪЛНЕНИЕ**

**Чл.28.** При просрочване изпълнението на задълженията по този договор, неизправната страна дължи на изправната неустойка в размер на 0,5 % (нула цяло и пет на сто) от цената за съответната дейност за всеки ден забава, но не повече от 10% (десет на сто) от стойността на договора.

**Чл.29.** При констатирано лошо или друго неточно или частично изпълнение на отделна дейност или при отклонение от изискванията на Възложителя, посочени в Техническите изисквания за извършване на„Ремонт и цялостно възстановяване на три броя ротори от Генераторна група (Главен генератор -ГГ + Спомагателен генератор-СГ) на дизел-електрически локомотив серия 06- 000”, за период от една година – Приложение № 1 на **Възложителя** и „Правилник за подемен ремонт на дизел - електрически локомотив серия 06 – 000” – ТП\_ПЛС 226/15(§294 ÷ §312) – Приложение № 1 А, **Възложителят** има право да поиска от **Изпълнителя** да изпълни изцяло и качествено съответната дейност, без да дължи допълнително възнаграждение за това. В случай, че и повторното изпълнение на услугата е некачествено, **Възложителят** има право да задържи гаранцията за изпълнение и да прекрати договора.

**Чл.30.** При разваляне на договора поради виновно неизпълнение на някоя от страните, виновната страна дължи неустойка в размер на 10% от стойността на договора.

**Чл.31. Възложителят** има право да удържи всяка дължима по този договор неустойка чрез задържане на сума от гаранцията за изпълнение, като уведоми писмено **Изпълнителя** за това.

**Чл.32.** Плащането на неустойките, уговорени в този договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**ІХ. ПРЕКРАТЯВАНЕ НА ДОГОВОРА**

**Чл. 33.** (1) Този договор се прекратява:

1. с изтичане на срока по чл. 5 на договора;

2. с изпълнението на всички задължения на страните по него;

3. при настъпване на пълна обективна невъзможност за изпълнение на договора, за което обстоятелство засегнатата страна е длъжна да уведоми другата страна в срок до 3 /три/ работни дни от настъпване на невъзможността, като представи доказателства;

4. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРСЛ.

**(2)** Договорът може да бъде прекратен

1. по взаимно съгласие на страните, изразено в писмена форма;

2. когато за **Изпълнителя** бъде открито производство по несъстоятелност или ликвидация.

**Чл. 34.** **(1)** Всяка от страните може да развали договора при виновно неизпълнение на съществено задължение на другата страна по договора, при условията и с последиците съгласно чл. 87 от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна.

**(2)** За целите на този договор, страните ще считат за виновно неизпълнение на съществено задължение на **Изпълнителя**, когато той е допуснал съществено отклонение от условията за изпълнение на поръчката.

**(3) Възложителят** може да развали договора само с писмено уведомление до **Изпълнителя** и без да му дава допълнителен срок за изпълнение, ако Изпълнителят не започне работа по изпълнение на услугите в срок от 15 дни след датата на предаване на всеки ротор.

**Чл. 35. Възложителят** прекратява договора в случаите по чл. 118, ал. 1 от ЗОП, без да дължи обезщетение на **Изпълнителя** за претърпени от прекратяването на договора вреди, освен ако прекратяването е на основание чл. 118, ал. 1, т. 1 от ЗОП.

**Чл. 36.** Във всички случаи на прекратяване на договора, освен при прекратяване на юридическо лице – страна по договора без правоприемство:

1. **Възложителят** и **Изпълнителят** съставят констативен протокол за извършената към момента на прекратяване работа и размера на евентуално дължимите плащания и

2. **Изпълнителят** се задължава:

а) да преустанови предоставянето на услугите, с изключение на такива дейности, каквито може да бъдат необходими и поискани от **Възложителя**;

б) да върне на **Възложителя** всички документи и материали, които са собственост на **Възложителя** и са били предоставени на **Изпълнителя** във връзка с предмета на договора.

**Чл. 37.** При предсрочно прекратяване на договора, **Възложителят** е длъжен да заплати на **Изпълнителя** реално изпълнените и приети по установения ред услуги.

**Х. ОТГОВОРНОСТ И РЕКЛАМАЦИИ**

**Чл. 38.(1).** Изпълнителят носи пълна имуществена отговорност за вреди, причинени пряко или косвено на Възложителя или трети лица в резултат от некачествено изпълнение на услугите по чл.1. В случай на лошо извършени услуги, вследствие на което има пострадали хора, обезщетенията, които им се дължат, са за сметка на Изпълнителя.

**(2).** Рекламация за скрити недостатъци или отклонения от Техническите изисквания на Възложителя се представят писмено към **Изпълнителя** в рамките на гаранционните срокове. В срок от 5 работни дни, след писмено уведомяване на установени повреди след ремонтни дейности по договора, **Изпълнителят** съгласува действията си за отстраняването им с **Възложителя**, като за целта се изготвя протокол, в който се описва повредата и начинът за отстраняването й. В случай на неявяване на представител на **Изпълнителя**, рекламациите се правят с акт на независим орган.

**(3).** Роторите предмет на рекламация се ремонтират в срок от 30 дни, считано от датата на протокола или акта на независимия орган. **Изпълнителят** отстранява за своя сметка скрити дефекти, появили се в гаранционния срок, като заплаща транспортните разходи и превозните разноски, направени при тези действия.

**XI. ОБЩИ РАЗПОРЕДБИ**

**Чл. 39.** Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**Чл.40.** При противоречие между различни разпоредби или условия, съдържащи се в договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на договора

**Чл.41.** При изпълнението на договора, **Изпълнителят** и неговите подизпълнители са длъжни да спазват всички приложими нормативни актове, разпоредби, стандарти и други изисквания, свързани с предмета на договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

**Чл.42.(1)** Всяка от страните по този договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на договора („**конфиденциална информация**“). Конфиденциална информация включва, без да се ограничава до: обстоятелства, свързани с ремонтната дейност и техническите процеси. Не се смята за конфиденциална информацията, касаеща наименованието на изпълнения проект, стойността и предмета на този договор, с оглед бъдещо позоваване на придобит професионален опит **от Изпълнителя**.

**(2)** С изключение на случаите, посочени в ал. 3 на този член, конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на конфиденциална информация, когато:

1. информацията е станала или става публично достъпна, без нарушаване на този договор от която и да е от страните;

2. информацията се изисква по силата на закон, приложим спрямо която и да е от страните; или

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;

В случаите по точки 2 или 3 страната, която следва да предостави информацията, уведомява незабавно другата страна по договора.

**(4)** Задълженията по тази клауза се отнасят до **Изпълнителя** и всички негови служители, като **Изпълнителят** отговаря за изпълнението на тези задължения от страна на такива лица.

Задълженията, свързани с неразкриване на конфиденциалната информация остават в сила и след прекратяване на договора на каквото и да е основание.

**Чл. 43. Изпълнителят** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на услугите, предмет на този договор, независимо дали е въз основа на данни и материали на **Възложителя** или на резултати от работата на **Изпълнителя**, без предварителното писмено съгласие на **Възложителя**, което съгласие няма да бъде безпричинно отказано или забавено.

**Чл. 44.** Никоя от страните няма право да прехвърля никое от правата и задълженията, произтичащи от този договор без съгласието на другата страна. Паричните вземания по договора и по договорите за подизпълнение могат да бъдат прехвърляни или залагани съгласно приложимото право.

**Чл. 45.** Този договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ЗОП.Изменение на сключен договор за обществена поръчка се допуска по изключение, при условията на чл. 116 от ЗОП.

**Чл. 46. (1)** Никоя от страните по този договор не отговаря за неизпълнение, причинено от непреодолима сила. За целите на този договор, „непреодолима сила“ има значението на това понятие по смисъла на чл. 306, ал. 2 от Търговския закон.

**(2)** Не може да се позовава на непреодолима сила страна, която е била в забава към момента на настъпване на обстоятелството, съставляващо непреодолима сила.

**(3)** страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

**(5)** Не може да се позовава на непреодолима сила страна:

1. която е била в забава или друго неизпълнение преди настъпването на непреодолима сила;

2. която не е информирала другата страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на договора.

**(6)** Липсата на парични средства не представлява непреодолима сила.

**Чл.47.** В случай, че някоя от клаузите на този договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Чл.48.(1)** Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този договор данните и лицата за контакт на страните са, както следва:

1. **За ВЪЗЛОЖИТЕЛЯ:**

**„БДЖ - Товарни превози” ЕООД, гр. София - 1080**

**ул. „Иван Вазов” № 3**

**Отдел „Ремонт на локомотиви”**

**инж. Божидар Минев**

**тел: 0888 377 113**

**e-mail:** [**bojidar.minev@bdz.bg**](mailto:bojidar.minev@bdz.bg)

**2. За ИЗПЪЛНИТЕЛЯ:**

**Адрес за кореспонденция: ………………….**

**Тел.: ………………………………………….**

**Факс: …………………………………………**

**e-mail: ………………………………………..**

**Лице за контакт: ……………………………**

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 3 (*три*) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **Изпълнителя**, същият се задължава да уведоми **Възложителя** за промяната в срок до 5 (*пет*) работни дни от вписването ѝ в съответния регистър.

**Чл.49.(1)** Този договор се сключва на български език.

**(2)** Приложимият език е задължителен за използване при съставяне на всякакви документи, свързани с изпълнението на договора, в т.ч. уведомления, протоколи, отчети и др., както и при провеждането на работни срещи.

**Чл.50.** Този договор, в т.ч. приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.За неуредените в този договор въпроси се прилагат разпоредбите на действащото българско законодателство.

**Чл.51.** Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще се уреждат между страните чрез преговори, а при непостигане на съгласие – спорът ще се отнася за решаване от компетентния български съд.

**Чл. 52.** Този договоре изготвен в два еднообразни екземпляра – по един за всяка от страните.

**Чл. 53.** Към този договор се прилагат и са неразделна част от него следните приложения:

1. Техническите изисквания за извършване на„Ремонт и цялостно възстановяване на три броя ротори от Генераторна група ( Главен генератор -ГГ + Спомагателен генератор-СГ) на дизел-електрически локомотив серия 06- 000”, за период от една година - Приложение № 1 и „Правилник за подемен ремонт на дизел - електрически локомотив серия 06 – 000” – ТП\_ПЛС 226/15(§294 ÷ §312) - Приложение № 1А;

2. Копие на Техническо предложение на участника, определен за изпълнител – Приложение № 2;

3. Копие на Ценово предложение на участника, определен за изпълнител – Приложение № 3;

4. Списък на длъжностните лица, оправомощени да подписват приемо-предавателни протоколи от страна Възложителя - Приложение № 4.

5. Чертеж № L1-89 P - намотка СГ, чертеж № L1-343 - роторна звезда СГ, чертеж № L1-141 - колекторни връзки, чертеж № ML1-19 - спомагателен генератор (СГ), чертеж № L1-30 - колектор на ГГ, чертеж № LO-263 P - главен генератор (ГГ), чертеж № MLO-3 - намотка ГГ и чертеж № LO-320 P - ротор ГГ + СГ.

**ВЪЗЛОЖИТЕЛ: ИЗПЪЛНИТЕЛ:**

**инж. Любомир Симеонов Илиев**

*Управител на „БДЖ – Товарни превози” ЕООД*